Blaze7451/Wiki-th-20250601 huggingface dataset:
บลุป

กราฟเสียงของบลุป
บลุป (Bloop) เป็นชื่อเรียกของเสียงความถี่ต่ำมากใต้มหาสมุทรซึ่ง องค์การสมุทรและบรรยากาศแห่งชาติ (National Oceanic and Atmospheric Administration หรือ NOAA) ของสหรัฐอเมริกาสามารถตรวจจับได้ในช่วงฤดูร้อนของ พ.ศ. 2540 ต้นกำเนิดของบลุปยังเป็นปริศนา

**ที่มา**
ที่มาของบลุปนั้นสามารถระบุได้ว่าเป็นบริเวณ -100  (ชายฝั่งตะวันตกเฉียงใต้ของทวีปอเมริกาใต้) ในมหาสมุทรแปซิฟิก บริเวณเส้นศูนย์สูตร ซึ่งใช้ระบบฟังเสียงใต้น้ำของนาวิกโยธินอเมริกาที่เดิมใช้ตรวจหาเรือดำน้ำของสหภาพโซเวียต สามารถจับเสียงของบลุปได้หลายครั้ง NOAA ได้บรรยายว่าบลุปนั้นมีความถี่สูงขึ้นเรื่อยๆเป็นเวลากว่าหนึ่งนาที และเป็นเสียงดังในบริเวณกว้างพอที่เซนเซอร์จำนวนมากในรัศมี 5,000 กิโลเมตรสามารถตรวจจับได้
นักวิทยาศาสตร์ซึ่งได้ศึกษาบลุป และตั้งสมมติฐานระบุว่ารูปมีลักษณะเหมือนเสียงของสัตว์ แต่ไม่มีสัตว์น้ำชนิดใดที่เรารู้จักซึ่งสามารถสร้างเสียงเช่นนี้ได้ ถ้าเสียงนี้มาจากสัตว์ มันต้องเป็นมีขนาดใหญ่กว่าวาฬสีน้ำเงินหลายเท่าตัว

**วิเคราะห์**
หลังจาก NOAA สำรวจและได้ทำการวิเคราะห์คลื่นเสียงผ่านสเปคโปรแกรม แล้วคาดกันว่า น่าจะเป็นเสียงก้อนภูเขาน้ำแข็งในมหาสมุทร ส่วนที่นักวิทยาศาสตร์ได้บอกว่า รูปมีลักษณะเหมือนเสียงของสัตว์ มันต้องเป็นมีขนาดใหญ่กว่าวาฬสีน้ำเงินหลายเท่าตัว ความจริงคือ คนที่ตั้งตั้งข้อสมมติฐานมาจากนักเขียนที่มีชื่อว่า"เดวิด โวลแมน (David Wolman)"เป็นนักข่าว และนักเขียนประเภทรหัสยศาสตร์ หรือ สิ่งลึกลับ โดยสมมติฐานของเดวิด โวลแมน มีข้อความดังนี้Fox's hunch is that the sound nicknamed Bloop is the most likely to come from some sort of animal, because its signature is a rapid variation in frequency similar to that of sounds known to be made by marine beasts. There's one crucial difference, however: in 1997 Bloop was detected by sensors up to 4,800 kilometres (3,000 mi) apart. That means it must be far louder than any whale noise, or any other animal noise for that matter. Is it even remotely possible that some creature bigger than any whale is lurking in the ocean depths? Or, perhaps more likely, something that is much more efficient at making sound?— David Wolman

**สถานที่เกิดเหตุ และข้อมูลเพิ่มเติม**
NOAA ได้พบข้อมูลเพิ่มเติมคือ เหตุการณ์ที่เกิดขึ้น ไม่ได้เกิดที่บริเวณ -100  (ชายฝั่งตะวันตกเฉียงใต้ของทวีปอเมริกาใต้) ในมหาสมุทรแปซิฟิก บริเวณเส้นศูนย์สูตร แต่เกิดที่บริเวณขั้วโลกใต้ ต้นกำเนิดเสียงมาจากก้อนภูเขาน้ำแข็งที่มีชื่อว่า A53a ค้นพบอยู่ที่เกาะเซาท์จอร์เจียและหมู่เกาะเซาท์แซนด์วิช และทาง NOAA ได้เปิดเผยชื่อนักวิทยาศาสตร์ที่บอกว่า มันน่าจะเป็นเสียงก้อนภูเขาน้ำแข็งในมหาสมุทร คือ  Dr.Yunbo Xie (ด็อกเตอร์เหยินโบว ฉี) เป็นผู้เชี่ยวชาญทางด้านคลื่นเสียง

**อ้างอิง**
# publisher=The Age
# url-status=dead

**แหล่งข้อมูลอื่น**
  "Bloop"  NOAA Vents Program for Acoustic Monitoring.  Has a link to a wav file of the (sped up) sound, as well as a spectrogram.
หมวดหมู่:เสียง
หมวดหมู่:สิ่งลึกลับ
วีนัส วิลเลียมส์

วีนัส อีโบนี สตารร์ วิลเลียมส์ (Venus Ebony Starr Williams) เกิดเมื่อวันที่ 17 มิถุนายน ค.ศ. 1980 เป็นนักเทนนิสอาชีพชาวอเมริกัน อดีตมือ 1 ของโลกทั้งในประเภทเดี่ยวและประเภทคู่ เธอได้รับการยกย่องอย่างกว้างขวางว่าเป็นหนึ่งในนักเทนนิสที่ยิ่งใหญ่ที่สุดตลอดกาล  เธอขึ้นเป็นอันดับ 1 จากการจัดอันดับของสมาคมนักเทนนิสอาชีพหญิง (Women's Tennis Association) เป็นเวลา 19 สัปดาห์ (11 สัปดาห์ในประเภทเดี่ยวและ 8 สัปดาห์ในประเภทคู่) วิลเลียมส์ได้รับชัยชนะในการแข่งขันเทนนิสวิมเบิลดัน 5 ครั้ง ในปี ค.ศ. 2000, ค.ศ. 2001, ค.ศ. 2005, ค.ศ. 2007 และ ค.ศ. 2008 แต่มาแพ้ต่อเซเรนา วิลเลียมส์น้องสาวในการแข่งขันครั้งล่าสุดในปี ค.ศ. 
2009 เธอถือได้ว่ามีเกมส์การเล่นที่ดุดัน เกมเสิร์ฟที่หนักหน่วง การเล่นลูกหน้าเน็ตได้ดี และมีอาวุธเด็ดคือแบล็คแฮนด์สองมืออันทรงพลังนั่นเอง เธอประสบความสำเร็จในการแข่งขัน เทนนิสวิมเบิลดัน เป็นอย่างมาก นับตั้งแต่ ค.ศ.2000-2009 วีนัสผ่านเข้าสู่รอบชิงชนะเลิศถึง 8 ครั้ง โดยความแชมป์ถึง 5 ครั้ง ส่วน 3 ครั้ง คนที่สามารถสยบเธอได้ในคอร์ตหญ้ามีเพียงคนเดียวเท่านั้นคือ เซเรน่า วิลเลี่ยมส์ น้องสาวของเธอนั่นเอง 
ตั้งแต่เข้าร่วมใน WTA Tour ในปี ค.ศ. 1994 วิลเลียมส์ก็ได้รับชัยชนะ 67 ตำแหน่งที่รวมทั้ง 17 แกรนด์สแลม-7 ครั้งประเภทหญิงเดี่ยว, 8 ครั้งประเภทหญิงคู่, 2 ครั้งประเภทคู่ผสม


**อ้างอิง**
บรรณานุกรม
*isbn=0-313-33165-0

**แหล่งข้อมูลอื่น**
 1102988-  Venus Williams, National Press CLub 2010 date=2013-10-06 
หมวดหมู่:นักเทนนิสชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐฟลอริดา
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากรัฐมิชิแกน
หมวดหมู่:นักกีฬาเหรียญทองโอลิมปิก
หมวดหมู่:นักเทนนิสในโอลิมปิกฤดูร้อน 2004
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
หมวดหมู่:นักเทนนิสหญิง
ชาวสลาฟ

ไฟล์:Slavic europe (Kosovo unshaded).svg|thumb|280px |ชาติที่มีประชากรเป็นชนสลาฟเป็นส่วนใหญ่และใช้ภาษาสลาฟเป็นภาษาประจำชาติ legend|#7cdc87|สลาฟตะวันตก
ชนสลาฟ (Slavic people) เป็นกลุ่มชาติพันธ์และสาขาภาษาของตระกูลอินโด-ยูโรเปียนที่ตั้งถิ่นฐานส่วนใหญ่อยู่ในบริเวณทางตะวันออกและตอนกลางของยุโรป ตั้งแต่คริสต์ศตวรรษที่ 6 ชนสลาฟก็แผ่ขยายไปจากที่ตั้งถิ่นฐานเดิม (ส่วนใหญ่เชื่อกันว่าอยู่ในยุโรปตะวันออก) ไปจนถึงทางตะวันออกสุดของยุโรปกลาง, ยุโรปตะวันออก และ คาบสมุทรบอลข่าน บางกลุ่มก็ไปถึงไซบีเรีย และเอเชียกลาง หรือไปยังส่วนอื่นๆ ของโลก กว่าครึ่งหนึ่งของอาณาบริเวณในยุโรปเป็นที่ตั้งถิ่นฐานของชนที่พูดภาษาสลาฟ

**อ้างอิง**
สลาฟ
สลาฟ
ชนเบอร์เบอร์

ชนเบอร์เบอร์ (Berber people) เป็นกลุ่มชาติพันธ์ของแอฟริกาเหนือทางตะวันตกของลุ่มแม่น้ำไนล์ ผู้ที่ตั้งถิ่นฐานกระจัดกระจายอยู่ในบริเวณตั้งแต่มหาสมุทรแอตแลนติกไปจนถึงโอเอซิสซิวา (Siwa oasis) ในอียิปต์ และจากบริเวณเมดิเตอร์เรเนียนไปจนถึงแม่น้ำไนเจอร์ ในประวัติศาสตร์ชนเบอร์เบอร์พูดภาษากลุ่มเบอร์เบอร์ซึ่งเป็นสาขาหนึ่งของตระกูลภาษาแอโฟรเอชีแอติก ในปัจจุบันชนเบอร์เบอร์บางกลุ่มพูดภาษาอาหรับ ชนเบอร์เบอร์ที่พูดภาษากลุ่มเบอร์เบอร์ในบริเวณที่ว่านี้มีด้วยกันราว 30 ถึง 40 ล้านคนที่ส่วนใหญ่ตั้งถิ่นฐานหนาแน่นอยู่ในบริเวณแอลจีเรียและโมร็อกโก และเบาบางลงไปทางตะวันออกไปทางมาเกรบ (Maghreb) และเลยไปจากนั้น
บริเวณของชนเบอร์เบอร์
ชนเบอร์เบอร์เรียกตนเองด้วยชื่อต่าง ๆ ที่รวมทั้ง “Imazighen” (เอกพจน์ “Amazigh”) ที่อาจจะแปลว่า “ชนอิสระ” ตามความเห็นของนักการทูตและนักประพันธ์ชาวอาหรับเลโอ อาฟริคานัส “Amazigh” แปลว่า “คนอิสระ” แต่ความเห็นนี้ก็ยังเป็นที่โต้แย้งกันเพราะไม่มีรากของความหมายของ “M-Z-Gh”  ที่แปลว่า “อิสระ” ในภาษากลุ่มเบอร์เบอร์สมัยใหม่ นอกจากนั้นก็ยังมีคำภาษา Tuareg “amajegh” ที่แปลว่า “ศักดิ์ศรี” (noble)  คำเรียกนี้ใช้กันทั่วไปในโมร็อกโก แต่ในบริเวณอื่นในท้องถิ่นก็มีคำอื่นที่เฉพาะเจาะจงลงไปอีกเช่น “Kabyle” หรือ “Chaoui” ที่มักจะใช้กันมากกว่า ในประวัติศาสตร์ชนเบอร์เบอร์ก็รู้จักกันในชื่อต่างๆ เช่นในลิเบียโบราณโดยชาวกรีกโบราณ ว่า “นูมิเดียน” และ “มอเนเทเนีย” โดยโรมัน และ “มัวร์” โดยชายยุโรปในยุคกลาง ภาษาอังกฤษสมัยปัจจุบันอาจจะแผลงมาจากภาษาอิตาลีหรืออาหรับแต่รากที่ลึกไปกว่านั้นไม่เป็นที่ทราบ
ชาวเบอร์เบอร์ที่มีชื่อเสียงเป็นที่รู้จักกันก็ได้แก่นักประพันธ์ชาวโรมันอพูเลียส (Apuleius), จักรพรรดิโรมันเซ็พติมิอัส เซเวอรัส และ นักบุญออกัสตินแห่งฮิปโป ชาวเบอร์เบอร์ที่มีชื่อเสียงในปัจจุบันคือดารานักฟุตบอลซีเนอดีน ซีดาน

**อ้างอิง**
หมวดหมู่:กลุ่มชาติพันธุ์ในทวีปแอฟริกา
หมวดหมู่:กลุ่มชนโบราณ

บ
หมวดหมู่:มาเกร็บ
ไซร์เออเรเคิดส์

ไซร์เออเรเคิดส์ (Sire Records) เป็นเครื่องหมายการค้าในการับนทึกเสียงที่ยังเหลือในปัจจุบัน ก่อตั้งเมื่อ พ.ศ. 2509
ในปี 2009 ไซร์และ อิเล็กตรา ซึ่ง เป็นค่ายเพลงในเครือ วอร์เนอร์มิวสิกกรุปเข้ามาบล็อกหรือปิดกั้นวิดีโอบนยูทูบที่อยู่ภายใต้สังกัด หรือออกจำหน่ายภายใต้สัญญาของ วอร์เนอร์มิวสิกกรุ๊ป โดยระบุเป็นการละเมิดลิขสิทธิ์ การบล็อกที่เกิดขึ้นมีผลต่อศิลปินภายใต้สังกดเพลงที่เป็นเจ้าของหรือจัดจำหน่ายโดยวอร์เนอร์มิวสิกกรุ๊ป

**แหล่งข้อมูลอื่น**
  Sire Records.com
หมวดหมู่:ค่ายเพลงอเมริกัน
หมวดหมู่:บริษัทที่ก่อตั้งในปี พ.ศ. 2509
อังเงิลน์

แผนที่ที่แสดงทั้งคาบสมุทรอังเงิลน์ (ทางตะวันออกของเฟลนสบูร์กและชเลสวิช) และคาบสมุทรชวันเซิน (ทางใต้ของทางน้ำเข้าชไล)
อังเงิลน์ (Angeln) หรือ แองเกลีย (Anglia) คือคาบสมุทรเล็ก ๆ แห่งหนึ่งที่ยื่นออกไปในอ่าวคีล ตั้งอยู่ทางตอนใต้ของภูมิภาคชเลสวิช ทางตอนเหนือของรัฐชเลสวิช-ฮ็อลชไตน์ในประเทศเยอรมนี คาบสมุทรอังเงิลน์แยกจากคาบสมุทรชวันเซินที่อยู่ใกล้เคียงกันโดยปากน้ำชไล และจากเกาะอัลส์ของเดนมาร์กโดยเฟลนบูร์เกอร์ฟยอร์ด (Flensburger Förde) ไม่เป็นที่ทราบว่าอาณาบริเวณในประวัติศาสตร์ของอังเงิลน์จะตรงตามอาณาเขตในปัจจุบันหรือไม่ อาจจะเป็นอาณาเขตที่กว้างใหญ่กว่า แต่ข้อมูลที่ตรงกันคือเนื้อที่อย่างน้อยครอบคลุมบริเวณอังเงิลน์ปัจจุบัน

**อ้างอิง**
 The Anglo-Saxon Chronicles: Translated and collated by Anne Savage, Dorset Press, 1983, ISBN 0-88029-061-7- Malcom Falkus and John Gillingham, Historical Atlas of Britain, Crescent Books, 1987, ISBN 0-517-63382-5
หมวดหมู่:คาบสมุทร
หมวดหมู่:คาบสมุทรจัตแลนด์
หมวดหมู่:อังกฤษสมัยแองโกล-แซกซัน
ชนบัลการ์

ชัยชนะของทหารบัลการ์ในการต่อสู้กับทหารฝ่ายไบแซนไทน์ในคริสต์ศตวรรษที่ 10
ชนบัลการ์ หรือ ชนโบลการ์ (Bulgars, หรือ Bolgars, หรือ Bulghars, หรือ Proto-Bulgarians, ภาษาฮั่น-Bulgars) เป็นกลุ่มชาติพันธ์กึ่งเร่ร่อนที่อาจจะสืบเชื้อสายมาจากชนเตอร์กิกที่เดิมมาจากเอเชียกลาง  ที่มาเริ่มเข้ามาตั้งถิ่นฐานในบริเวณต่างๆ ในยุโรปตั้งแต่คริสต์ศตวรรษที่ 2 เป็นต้นมา ในคริสต์ศตวรรษที่ 7 ชนบัลการ์ก่อก่อตั้งรัฐเกรตบัลแกเรีย, วอลกาบัลแกเรีย และ จักรวรรดิบัลแกเรียที่ 1 ในบริเวณต่างๆ ในยุโรปสามบริเวณ ภาษาบัลการ์ที่ใช้ในพูดกันในบรรดาชนชั้นสูงเป็นภาษาหนึ่งในภาษากลุ่มเตอร์กิกซึ่งกับภาษาฮั่น คาซาร์ และ เตอร์กิกอวาร์เป็นหนึ่งในสาขาOghuricของภาษากลุ่มเตอร์กิก 
หลังจากการโยกย้าถิ่นฐานมาจากเอเชียกลางชนบัลการ์ก็มาตั้งถิ่นฐานในบริเวณเสต็ปป์ (steppe) ทางตอนเหนือของCaucasusและในบริเวณรอบฝั่งแม่น้ำวอลกา (ต่อมา คอเคซัส) ระหว่าง ค.ศ. 377 ถึว ค.ศ. 453 ชนบัลการ์ก็ร่วมในการปล้นของชนฮั่นในการปล้นทำลายยุโรปตะวันตกและยุโรปกลาง หลังจากการเสียชีวิตของอัตติลาในปี ค.ศ. 453 และการล่มสลายของจักรวรรดิฮั่น (Hunnic Empire) ต่อมา ชนบัลการ์ก็แตกแยกกันไปทางตะวันออกและทางตะวันออกเฉียงใต้ของยุโรป จากหลักฐานทางโบราณคดีที่พบจากบริเวณเสต็ปป์ในยูเครนชี้ให้เห็นว่าชนบัลการ์สมัยแรกมีลักษณะที่ตรงกับผู้คนในวัฒนธรรมที่ขี่ม้าเร่ร่อน (nomadic equestrians) ของเอเชียกลางผู้ที่ย้ายถิ่นฐานตามฤดูเพื่อหาแหล่งหญ้าใหม่สำหรับเลี้ยงสัตว์ แต่ตั้งแต่คริสต์ศตวรรษที่ 7 ชนบัลการ์ก็เริ่มตั้งถิ่นฐานเป็นหลักแหล่ง ทำการเกษตรกรรม และมีอาชีพต่างๆ เช่นช่างตีเหล็ก ช่างสลักหิน และช่างไม้ หลักฐานการค้นคว้าเกือบทุกหลักฐานอ้างว่าชนซาร์มาเชียน (Sarmatians) ที่เป็นชนที่ตั้งถิ่นฐานอยู่ข้างเคียงเป็นผู้มีอิทธิพลต่อการเปลี่ยนแปลงวิถีชีวิตและวัฒนธรรมของชนบัลการ์ นักประวัติศาสตร์บางคนถึงกับกล่าวว่าชนบัลการ์มีส่วนผสมของชนซาร์มาเชียนดั้งเดิม แต่ที่มาและภาษาของชนบัลการ์เป็นหัวข้อที่โต้แย้งกันมาเป็นเวลากว่าร้อยปีแล้ว ทฤษฎีล่าสุดกล่าวว่าชนบัลการ์ชั้นสูงอาจจะพูดภาษากลุ่มเตอร์กิกและมีความเกี่ยวข้องกับชนฮั่น และเมื่อพิจารณาความเกี่ยวโยงทางประวัติศาสตร์ของยุโรปตะวันออกต่อมาทำให้เห็นได้ว่ามีความเกี่ยวข้องที่ใกล้ชิดกับชนอลันส์ (Alans) - อีกกลุ่มหนึ่งที่พูดภาษากลุ่มอิหร่าน แหล่งข้อมูลร่วมสมัยเช่นโพรโคพิอัส (Procopius), อากาไธอัส (Agathias) และเมนันเดอร์ โพรเท็คเตอร์ (Menander Protector) เรียกชนบัลการ์ว่า “ฮั่น” ขณะที่แหล่งข้อมูลอื่นเช่นพระสังฆราชไบแซนไทน์สังฆราชมิคาเอลที่ 2 แห่งอันติโอค (Patriarch Michael II of Antioch) เรียกว่า “ชนซิเธียน” หรือ “ชนซาร์มาเชียน” แต่การเรียกชื่อหลังอาจจะมาจากประเพณีการเรียกชื่อกลุ่มชนตามที่ตั้งหลักแหล่งทางภูมิศาสตร์ก็เป็นได้ เนื่องจากการขาดหลักฐานที่แน่นอนนักวิชาการสมัยปัจจุบันจึงกล่าวถึงชนบัลการ์พร้อมทั้งคำอธิบายถึงที่มา

**อ้างอิง**
หมวดหมู่:กลุ่มชาติพันธุ์ในประเทศบัลแกเรีย
บัลการ์
บัลการ์
ชาวฮัน

ไฟล์:Huns empire.png|thumb|300px|จักรวรรดิฮันทางตะวันตกที่ครอบคลุมตั้งแต่สเต็ปป์ของเอเชียกลางไปจนถึงเยอรมนีปัจจุบันและตั้งแต่ทะเลดำไปจนถึงทะเลบอลติก
ชาวฮัน (Huns) หรือ ชาวซฺยง (匈人 ซฺยงเหริน) เป็นกลุ่มชาติพันธ์เร่ร่อนในทุ่งกว้างที่ปรากฏตั้งแต่เลยจากแม่น้ำวอลกาออกไปผู้โยกย้ายเข้ามาตั้งถิ่นฐานในยุโรปตั้งแต่ราว ค.ศ. 370 และมาก่อตั้งจักรวรรดิอันใหญ่โตขึ้นในยุโรป ชาวฮันอาจจะสืบเชื้อสายมาจากชาวซฺยงหนู (Xiongnu) ที่ในประวัติศาสตร์เป็นประเทศเพื่อนบ้านทางตอนเหนือของประเทศจีนสามร้อยปีก่อนหน้านั้น และอาจจะเป็นชนกลุ่มแรกของกลุ่มชนเตอร์กิกที่อพยพข้ามทวีปยูเรเชีย ที่มาของภาษาฮันนิกเป็นหัวข้อที่โต้แย้งกันมาเป็นเวลานานหลายร้อยปี ทฤษฎีล่าสุดกล่าวว่าอย่างน้อยก็ผู้นำของชาวฮันพูดภาษากลุ่มเตอร์กิก ความสามารถที่เด่นของฮั่นคือการยิงธนูจากหลังม้าที่กำลังวิ่งได้อย่างแม่นยำ
ชาวฮันอาจจะเป็นปัจจัยสำคัญที่ทำให้เกิดการโยกย้ายถิ่นฐานครั้งใหญ่ในยุโรปที่เป็นสาเหตุที่นำมาซึ่งการล่มสลายของจักรวรรดิโรมัน ชนฮั่นรวมตัวกันเป็นจักรวรรดิภายใต้การนำของอัตติลาผู้เสียชีวิตในปี ค.ศ. 453 ภายในปีเดียวจักรวรรดิฮันก็ล่มสลาย ผู้สืบเชื้อสายชาวฮันต่อมาหรือกลุ่มชนที่มีชื่อคล้ายคลึงกันได้รับการบันทึกไว้ในบันทึกของชนชาติเพื่อนบ้านทางใต้ ตะวันออก และตะวันตกว่าเป็นผู้ที่ตั้งถิ่นฐานอยู่ในยุโรปตะวันออกและเอเชียกลางประมาณระหว่างคริสต์ศตวรรษที่ 4 จนถึงคริสต์ศตวรรษที่ 6 ชื่อเรียกต่างๆ ปรากฏในคอเคซัสจนกระทั่งถึงคริสต์ศตวรรษที่ 8

**อ้างอิง**
หมวดหมู่:กลุ่มชาติพันธุ์ในยุโรป
หมวดหมู่:กลุ่มชาติพันธุ์ในเอเชีย
หมวดหมู่:ชนร่อนเร่
หมวดหมู่:กลุ่มชนเตอร์กิก
ร็อคเก็ตเมเนีย!

ร็อคเก็ต มาเนีย! เป็นเกมส์แนว Puzzle เขียนโดย ป๊อปแค็ป เกม.

**ลักษณะในการเล่น**

**ดูเพิ่ม**
  Official Game Homepage -  Nuclide Games-  เกมรถแข่ง-  Game -  เกมออนไลน์-  เกมทำอาหาร date=2017-10-13 
หมวดหมู่:วิดีโอเกมที่ออกวางจำหน่ายในปี ค.ศ. 2003
หมวดหมู่:เกมแฟลช
หมวดหมู่:ป๊อปแค็ป เกม
หมวดหมู่:เกมวินโดว์
หมวดหมู่:วิดีโอเกมที่พัฒนาขึ้นในประเทศเบลเยียม
จักรพรรดิอเล็กซิออสที่ 5 ดูคาส

จักรพรรดิอเล็กซิออสที่ 5 ดูคาส (Alexios V Doukas, Ἀλέξιος Δούκας Μούρτζουφλος) ( เสียชีวิต ธันวาคม ค.ศ. 1205) อเล็กซิออสที่ 5 ดูคาสเป็นจักรพรรดิแห่งจักรวรรดิไบแซนไทน์ ของราชวงศ์อันเจลิด ผู้ทรงครองราชย์ระหว่างวันที่ 5 กุมภาพันธ์ จนถึงวันที่ 12 เมษายน ค.ศ. 1204 ในระหว่างครึ่งหลังของการล้อมเมืองคอนสแตนติโนเปิลโดยผู้เข้าร่วมสงครามครูเสดครั้งที่ 4 อเล็กซิออสทรงมีความเกี่ยวข้องกับตระกูลดูคาส ทรงได้รับการขนานพระนามเล่นว่า “Mourtzouphlos”  ที่อาจจะหมายถึงพระเกศาที่เป็นพุ่มและพระขนงหนา หรืออาจจะเป็นการบ่งพระลักษณะนิสัยที่เป็นผู้ซึมเศร้าที่อาจจะโปรดที่จะขมวดพระขนง

**อ้างอิง**

**ข้อมูลเพิ่มเติม**
 จักรวรรดิไบแซนไทน์

**แหล่งข้อมูลอื่น**
หมวดหมู่:บุคคลที่เกิดในคริสต์ศตวรรษที่ 12
หมวดหมู่:จักรพรรดิไบแซนไทน์
หมวดหมู่:บุคคลในสงครามครูเสดครั้งที่ 4
หมวดหมู่:ผู้นำที่ได้อำนาจจากรัฐประหาร
จักรพรรดิคอนสแตนตินที่ 7

จักรพรรดิคอนสแตนตินที่ 7 โพรไฟโรกินนิโทส (เจ้าอาภรณ์ม่วง) (Constantine VII หรือ Constantine Porphyrogennetos (Constantine the Purple-born), Κωνσταντίνος Ζ΄ Πορφυρογέννητος, Kōnstantinos VII Porphyrogennētos) (2 กันยายน ค.ศ. 905 – 9 พฤศจิกายน ค.ศ. 959) คอนสแตนตินเป็นพระราชโอรสในจักรพรรดิลีโอที่ 6 เดอะไวส์และพระอัครมเหสีองค์ที่สี่โซอี คาร์โบนอพซินา และเป็นพระราชนัดดาในจักรพรรดิอเล็กซานเดอร์แห่งไบแซนไทน์ คอนสแตนตินทรงมีชื่อเสียงในการทรงพระราชนิพนธ์หนังสือสองเล่ม “De Administrando Imperio” และ “De Ceremoniis” 
คอนสแตนตินที่ 7 ทรงเป็นจักรพรรดิแห่งจักรวรรดิไบแซนไทน์ ของราชวงศ์มาซิโดเนีย ผู้ทรงครองราชย์ระหว่างปี ค.ศ. 908 จนเสด็จสวรรคตเมื่อวันที่ 9 พฤศจิกายน ค.ศ. 959

**อ้างอิง**

**ข้อมูลเพิ่มเติม**
 จักรวรรดิไบแซนไทน์

**แหล่งข้อมูลอื่น**
หมวดหมู่:จักรพรรดิไบแซนไทน์
หมวดหมู่:นักเขียนชาวกรีก
จักรพรรดิบอลด์วินที่ 1 แห่งคอนสแตนติโนเปิล

จักรพรรดิบอลด์วินที่ 1 แห่งคอนสแตนติโนเปิล หรือ จักรพรรดิบอลด์วินที่ 9 เคานท์แห่งฟลานเดอร์ส หรือ หรือ จักรพรรดิบอลด์วินที่ 6 เคานท์แห่งเอโนต์ (italic=yes) (กรกฎาคม ค.ศ. 1172 – ราว ค.ศ. 1205) บอลด์วินทรงเป็นจักรพรรดิองค์แรกแห่งจักรวรรดิละตินแห่งคอนสแตนติโนเปิลระหว่างปี ค.ศ. 1204 จนถึงปี ค.ศ. 1205 นอกจากนั้นก็ยังเป็นเคานท์แห่งฟลานเดอร์สระหว่างปี ค.ศ. 1194 จนถึงปี ค.ศ. 1205 และ เคานท์แห่งเอโนต์ระหว่างปี ค.ศ. 1195 จนถึงปี ค.ศ. 1205  
บอลด์วินเป็นผู้มีบทบาทสำคัญที่สุดผู้หนึ่งในสงครามครูเสดครั้งที่ 4 ที่มีผลทำให้ยึดคอนสแตนติโนเปิล, การพิชิตส่วนใหญ่ของจักรวรรดิไบแซนไทน์
และการก่อตั้งจักรวรรดิละตินแห่งคอนสแตนติโนเปิล หรือที่รู้จักกันว่า “โรมาเนีย” (ไม่ใช่ประเทศโรมาเนีย)  

**อ้างอิง**

**ข้อมูลเพิ่มเติม**
 จักรวรรดิละติน
หมวดหมู่:บุคคลที่เกิดในปี พ.ศ. 1715
หมวดหมู่:จักรพรรดิละติน
หมวดหมู่:บุคคลในสงครามครูเสดครั้งที่ 4
หมวดหมู่:ตระกูลแอโน
หมวดหมู่:เคานต์แห่งแฟลนเดอส์
หมวดหมู่:เคานต์แห่งแอโน
การล้อมกรุงคอนสแตนติโนเปิล

ไฟล์:Siege of a city, medieval miniature.jpg|right|thumb|280px|การเสียกรุงคอนสแตนติโนเปิล ในปี ค.ศ. 1453 (เขียนใน ค.ศ. 1499)
การล้อมกรุงคอนสแตนติโนเปิล (List of sieges of Constantinople) กรุงคอนสแตนติโนเปิลถูกล้อมหลายครั้งในประวัติศาสตร์ของจักรวรรดิไบแซนไทน์
การล้อมสองครั้งมีผลทำให้ถูกยึดจากการปกครองของจักรวรรดิไบแซนไทน์ ครั้งแรกในปี ค.ศ. 1204 โดยนักรบครูเสด และครั้งที่สองในปี ค.ศ. 1453 โดยจักรวรรดิออตโตมันภายใต้การนำของสุลต่านเมเหม็ดที่ 2

**การล้อมกรุงคอนสแตนติโนเปิลโดยเปอร์เชียและอาหรับ**
 การล้อมกรุงคอนสแตนติโนเปิล (ค.ศ. 626) เป็นการล้อมครั้งแรกโดยอวาร์ยูเรเชียน, สลาฟ และ ซาสซานิยะห์เปอร์เชีย (Sassanid Empire)- การล้อมกรุงคอนสแตนติโนเปิล (ค.ศ. 674–678) เป็นการล้อมครั้งแรกโดยอาหรับ- การล้อมกรุงคอนสแตนติโนเปิล (ค.ศ. 717–718) เป็นการล้อมครั้งที่สองโดยอาหรับ

**การล้อมกรุงคอนสแตนติโนเปิลโดยบัลแกเรียและรุส**
 การล้อมกรุงคอนสแตนติโนเปิล (ค.ศ. 813) เป็นการล้อมโดยครุมแห่งบัลแกเรีย- การล้อมกรุงคอนสแตนติโนเปิล (ค.ศ. 821–823) เป็นการล้อมโดยทอมัสเดอะสลาฟ- การล้อมกรุงคอนสแตนติโนเปิล (ค.ศ. 860) เป็นการล้อมโดยรุส- การล้อมกรุงคอนสแตนติโนเปิล (ค.ศ. 941) เป็นการล้อมโดยรุส

**การล้อมกรุงคอนสแตนติโนเปิลระหว่างสงครามครูเสด**
 การล้อมกรุงคอนสแตนติโนเปิล (ค.ศ. 1203) เป็นการล้อมครั้งแรกในสงครามครูเสดครั้งที่ 4 เมื่ออเล็กซิออสที่ 4 อันเจลอสไม่สามารถยึดราชบัลลังก์หลังจากอเล็กซิออสที่ 3 อันเจลอสหนีไปเธรซ- การล้อมกรุงคอนสแตนติโนเปิล (ค.ศ. 1204) เป็นการล้อมครั้งที่สองและเป็นครั้งที่คอนสแตนติโนเปิลเสียเมือง ตัวเมืองถูกทำลายอย่างย่อยยับ- การล้อมกรุงคอนสแตนติโนเปิล (ค.ศ. 1235) เป็นการล้อมโดยกองทัพของบัลแกเรียและไนเซียเพื่อยึดเมืองคืนแต่ไม่สำเร็จ- การเข้ายึดกรุงคอนสแตนติโนเปิลโดยไนเซีย ในปี ค.ศ. 1261 กองทหารไนเซียภายใต้การนำของขุนพลอเล็กซิออส สตราทีโกโพลอส เข้าเมืองคอนสแตนติโนเปิลที่ไม่มีการป้องกันเท่าใดนักได้ซึ่งทำให้เป็นการสิ้นสุดของจักรวรรดิละตินและฟื้นฟูการปกครองโดยกรีก ทหารละตินที่ป้องกันเมืองอยู่ก็หายไป จักรพรรดิแห่งจักรวรรดิละตินก็เสด็จหนีไปโดยไม่มีการต่อสู้

**การล้อมกรุงคอนสแตนติโนเปิลโดยออตโตมัน**
 จักรวรรดิออตโตมันปิดล้อมเมืองระหว่างปี ค.ศ. 1390 ถึง ปี ค.ศ. 1402 เริ่มด้วยการต่อต้านโดยสงครามครูเสดนิโคโปลิส และต่อมาก็พ่ายแพ้ในยุทธการอังการา- การล้อมกรุงคอนสแตนติโนเปิล (ค.ศ. 1422) เป็นการล้อมโดยจักรวรรดิออตโตมันครั้งแรกโดยฝ่ายไบแซนไทน์ได้รับชัยชนะ- การล้อมกรุงคอนสแตนติโนเปิล (ค.ศ. 1453) เป็นการล้อมโดยจักรวรรดิออตโตมันครั้งที่สองที่นำโดยสุลต่านเมห์เมดที่ 2 ที่เป็นผลให้เสียเมืองในที่สุด

**อ้างอิง**

**ข้อมูลเพิ่มเติม**
 จักรวรรดิละติน- จักรวรรดิไนเซีย- จักรวรรดิออตโตมัน- จักรวรรดิไบแซนไทน์
หมวดหมู่:สงครามสมัยกลาง
หมวดหมู่:สงครามเกี่ยวข้องกับตุรกี
หมวดหมู่:สงครามเกี่ยวข้องกับกรีซ
หมวดหมู่:จักรพรรดิละติน
หมวดหมู่:สงครามครูเสดครั้งที่ 4
หมวดหมู่:ประวัติศาสตร์ตุรกี
หมวดหมู่:ประวัติศาสตร์ยุโรป
หมวดหมู่:จักรวรรดิไบแซนไทน์
*
แคว้นฟรียูลี-เวเน็ตเซียจูเลีย

ฟรียูลี-เวเน็ตเซียจูเลีย (Friuli-Venezia Giulia; ฟรียูลี: Friûl-Vignesie Julie; Friaul-Julisch Venetien; Furlanija-Julijska krajina) เป็นหนึ่งในยี่สิบแคว้นและหนึ่งในห้าแคว้นปกครองตนเองของประเทศอิตาลี มีอาณาเขตจรดแคว้นเวเนโตทางทิศตะวันตก จรดประเทศออสเตรียทางทิศเหนือ จรดประเทศสโลวีเนียทางทิศตะวันออก และจรดทะเลเอเดรียติกทางทิศใต้ มีเมืองหลักชื่อตรีเยสเต
ฟรียูลี-เวเน็ตเซียจูเลียมีพื้นที่ 7,856 ตารางกิโลเมตร มีประชากรประมาณ 1.2 ล้านคน แบ่งเขตการปกครองออกเป็น 4 จังหวัด ได้แก่ จังหวัดโกริตเซีย จังหวัดปอร์เดโนเน จังหวัดตรีเยสเต และจังหวัดอูดีเน มีภาษาท้องถิ่นคือภาษาฟรียูลี แคว้นนี้ครอบคลุมภูมิภาคทางประวัติศาสตร์ฟรียูลีและบางส่วนของภูมิภาคทางประวัติศาสตร์เวเน็ตเซียจูเลีย ปัจจุบันมีเส้นทางการคมนาคมหลักตัดผ่านจากด้านตะวันออกสู่ด้านตะวันตกของภูมิภาคยุโรปใต้

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของแคว้นปกครองตนเองฟรียูลี-เวเน็ตเซียจูเลีย (อิตาลี, ฟริอูลา, สโลวีเนีย, เยอรมัน, อังกฤษ) -  เว็บไซต์อย่างเป็นทางการของแคว้นปกครองตนเองฟรียูลี-เวเน็ตเซียจูเลีย fur-  fvg.INFO date=2013-10-14  (อิตาลี, อังกฤษ, เยอรมัน)- publisher=Friuli Venezia Giulia (อิตาลี, อังกฤษ, เยอรมัน)-  แผนที่แคว้นฟรียูลี-เวเน็ตเซียจูเลีย- publisher=Friuli Venezia Giulia (อิตาลี, อังกฤษ, เยอรมัน)
แคว้นฟรียูลี-เวเน็ตเซียจูเลีย
ฟรียูลี-เวเน็ตเซียจูเลีย
หมวดหมู่:รัฐและดินแดนที่ก่อตั้งในปี พ.ศ. 2532
การถือผิว

แผ่นป้ายการแยกผิวบนหาดเดอร์บัง ในภาษาอังกฤษ ภาษาแอฟริกัน และภาษาซูลู
การถือผิวในประเทศแอฟริกาใต้ (Apartheid; t, โดยเฉพาะภาษาอังกฤษแบบแอฟริกาใต้: t, แอฟรีกานส์: aˈpartɦɛit; "separateness", "aparthood") เป็นระบบการแบ่งแยกกลุ่มคนต่างเชื้อชาติในแอฟริกาใต้และแอฟริกาตะวันตกเฉียงใต้ ออกจากกัน บังคับใช้โดยรัฐบาลของพรรคชาตินิยม ระหว่างปี ค.ศ. 1948-1994
การแบ่งแยกคนต่างเชื้อชาติในประเทศแอฟริกาใต้เริ่มต้นตั้งแต่ยุคล่าอาณานิคม แต่การกำหนดเป็นนโยบายแยกคนต่างผิวออกจากกันนี้ได้เป็นนโยบายของรัฐหลังจากการเลือกตั้งในปี ค.ศ. 1948 โดยแบ่งแยกพลเมืองในประเทศออกเป็นกลุ่มต่าง ๆ ได้แก่ พวกผิวดำ ผิวขาว ผิวสี และพวกอินเดีย ที่อยู่อาศัยของประชาชนจะต้องจัดแบ่งแยกกันและถูกบังคับให้โยกย้าย ชนผิวดำถูกกีดกันออกจากสถานะความเป็นพลเมือง ราวหนึ่งในสิบแยกตัวออกไปปกครองตนเอง เรียกว่า บันตูสถาน (Bantustan) ในจำนวนนี้มีการแยกตัวเป็นรัฐอิสระ 4 แห่ง การแบ่งแยกของรัฐบาลรวมไปถึงการกำหนดการศึกษา การรักษาพยาบาล บริการสาธารณะต่าง ๆ โดยที่คนผิวดำจะได้รับบริการที่ด้อยกว่าคนผิวขาว
การแบ่งแยกผิวนี้ทำให้เกิดความขัดแย้งภายในประเทศอย่างรุนแรง กลายเป็นการลุกฮือ ประท้วง และต่อต้านติดต่อกันจำนวนมาก ซึ่งถูกรัฐบาลสั่งปราบปรามและจำคุกบรรดาผู้นำขบวนการต่อต้านการแบ่งแยกผิวนี้เป็นจำนวนมาก ยิ่งการต่อต้านแผ่กระจายวงกว้างออกไปและรุนแรงขึ้นเพียงใด ฝ่ายปกครองก็ยิ่งตอบโต้ด้วยการกดดันและใช้กำลังรุนแรงมากขึ้นปานกัน
การปราบปรามการต่อต้านการเหยียดผิวเริ่มอ่อนแรงลงในช่วงคริสต์ทศวรรษ 1980 จนกระทั่งปี ค.ศ. 1990 ประธานาธิบดี เฟรเดอริก วิลเลิม เดอ แกลร์ก จึงได้เริ่มการเจรจาเพื่อยุติปัญหาการเหยียดผิว ต่อมาได้มีการเลือกตั้งแบบหลากชนชาติภายใต้ระบบประชาธิปไตยเป็นครั้งแรกในปี ค.ศ. 1994 ซึ่งผู้ชนะการเลือกตั้งคือพรรคสมัชชาแห่งชาติแอฟริกา โดยการนำของ เนลสัน มันเดลา แต่ร่องรอยของการเหยียดผิวยังคงส่งผลต่อนโยบายทางการเมืองและสังคมของประเทศแอฟริกาใต้อยู่

**อ้างอิง**

**แหล่งข้อมูลอื่น**
  Theology in Africa: Apartheid & Theology date=2016-03-11  บทความพิเศษว่าด้วยการแบ่งแยกสีผิว-  การปฏิวัติสิทธิของคนผิวขาว date=2012-11-10 -  ลำดับเวลากระบวนการการเจรจาเพื่อสันติภาพในแอฟริกาใต้ ระหว่างคริสต์ทศวรรษ 1980 และ 1990-  ประวัติองค์การเพื่อเสรีภาพ SAHO-  บทความว่าด้วยการแบ่งแยกสีผิว โดยสหประชาชาติ-  พิพิธภัณฑ์การเหยียดผิวในโจฮันเนสเบิร์ก
หมวดหมู่:การเมืองเรื่องชาติพันธุ์
หมวดหมู่:การเมืองแอฟริกาใต้
หมวดหมู่:การแบ่งแยกทางเชื้อชาติ
หมวดหมู่:การเลือกปฏิบัติแบ่งตามประเทศ
พรรคสมัชชาแห่งชาติแอฟริกา

พรรคสมัชชาแห่งชาติแอฟริกา หรือ พรรคเอเอ็นซี (African National Congress; ANC) เป็นพรรครัฐบาลของประเทศแอฟริกาใต้ซึ่งได้รับการสนับสนุนแบบไตรพันธมิตร คือ สมัชชาสมาพันธ์การค้าแห่งแอฟริกาใต้ (Congress of South African Trade Unions; COSATU) และพรรคคอมมิวนิสต์แห่งแอฟริกาใต้ (South African Communist Party; SACP) นับแต่ครั้งเริ่มการเลือกตั้งแบบไม่แบ่งแยกผิวครั้งแรกของประเทศในเดือนเมษายน ค.ศ. 1994 ในตอนเริ่มแรกก่อตั้ง พรรคนี้มีชื่อว่า สมัชชาชนชาติพื้นเมืองแอฟริกาใต้ (South African Native National Congress; SANNC) ตั้งขึ้นเมื่อวันที่ 8 มกราคม ค.ศ. 1912 ที่เมืองบลูมฟอนเทน เพื่อพยายามยกระดับสิทธิของประชาชนชาวแอฟริกาใต้ที่เป็นคนผิวดำ ประธานพรรคคนแรกคือ John Dube นอกจากนี้มี Sol Plaatje ผู้เป็นกวีและนักเขียน ร่วมเป็นหนึ่งในผู้ก่อตั้งพรรคด้วย องค์กรได้เปลี่ยนชื่อมาเป็น ANC ในปี ค.ศ. 1923 และเริ่มมีการจัดตั้งปีกติดอาวุธ ชื่อ อัมกันโต เว ซิซเว (หอกแห่งชาติ) ในปี ค.ศ. 1961
พรรคได้กลายเป็นพรรครัฐบาลนับตั้งแต่การเลือกตั้งหลังสิ้นสุดยุคการแบ่งแยกสีผิว ในปี ค.ศ. 1994 เป็นต้นมา ซึ่งพรรคได้ชนะการเลือกตั้งในปี ค.ศ. 1999, 2004 และ 2009 ซึ่งได้คะแนนโหวตมากกว่า 60% ตลอดทุกครั้ง

**อ้างอิง**

**แหล่งข้อมูลอื่น**
  African National Congress date=1997-01-02  เว็บไซต์อย่างเป็นทางการ-  การตอบสนองของเลขาธิการพรรคเอเอ็นซี ต่อการประเมินของ COSATU ในปี 2004 date=2004-12-04 -  "Today it feels good to be an African" date=2006-06-15  - ทาโบ มเบคี, เคปทาวน์, 8 พฤษภาคม 1996-  บทสัมภาษณ์ Nimrod Sejake ผู้ต่อต้านพรรค ANC "The ANC has sold out!" (เอเอ็นซีขายวิญญาณไปแล้ว) สัมภาษณ์โดย Laurence Coates Offensiv 385 (10 กุมภาพันธ์ 2000)
หมวดหมู่:ประเทศแอฟริกาใต้
หมวดหมู่:การเหยียดผิว
หมวดหมู่:ขบวนการทางการเมืองในทวีปแอฟริกา
สถานีศูนย์ราชการ

สถานีศูนย์ราชการ (Government Center Station) อาจหมายถึง- สถานีศูนย์ราชการนนทบุรี เป็นสถานีเชื่อมต่อของรถไฟฟ้ามหานคร สายฉลองรัชธรรม (สายสีม่วง) และสถานีรถไฟฟ้าสายสีชมพู ตั้งอยู่บนถนนรัตนาธิเบศร์ อำเภอเมือง จังหวัดนนทบุรี- สถานีศูนย์ราชการเฉลิมพระเกียรติ เป็นสถานีของรถไฟฟ้าสายสีชมพู ตั้งอยู่บนถนนแจ้งวัฒนะ เขตหลักสี่ กรุงเทพมหานคร บริเวณใกล้เคียงกับศูนย์ราชการเฉลิมพระเกียรติ 80 พรรษา 5 ธันวาคม 2550
หมวดหมู่:หน้าแก้ความกำกวมชื่อการขนส่ง
กระแสข้อมูลบิต

กระแสข้อมูลบิต (bit stream, bitstream) คือข้อมูลบิตจำนวนหนึ่งที่ส่งผ่านไปตามอนุกรมเวลาหรือตามลำดับ มีการใช้งานอย่างกว้างขวางในทางโทรคมนาคมและคอมพิวเตอร์ เช่นลำดับชั้นดิจิทัลแบบประสานเวลา (Synchronous Digital Hierarchy: SDH) จะส่งข้อมูลบิตโดยประสานเวลาให้พร้อมกัน นอกจากนี้กระแสข้อมูลไบต์ คือกระแสข้อมูลบิตที่ถูกจัดกลุ่มให้เป็นไบต์ ซึ่งโดยปกติคือ 8 บิต อาจจัดได้ว่าเป็นกรณีพิเศษของกระแสข้อมูลบิต เมื่อกระแสข้อมูลบิตถูกบันทึกลงบนสื่อสำรองข้อมูลของคอมพิวเตอร์ กระแสข้อมูลบิตจะกลายเป็นไฟล์

**ดูเพิ่ม**
 กระแสข้อมูล (stream)- การควบคุมสายงาน (flow control)- การเข้าถึงกระแสข้อมูลบิต (Bit Stream Access)
หมวดหมู่:การส่งผ่านข้อมูล
แผนตะวันออก

แผนตะวันออก (Plan East; Plan Wschód) เป็นแผนปฏิบัติการทางทหารของโปแลนด์ ถูกร่างขึ้นในช่วงคริสต์ทศวรรษ 1920-1930 ในกรณีที่มีการโจมตีจากสหภาพโซเวียต ไม่เหมือนกับแผนตะวันตก รัฐบาลโปแลนด์ให้ความสำคัญกับการรับมือกับกองทัพโซเวียต ซึ่งมองว่าเป็นภัยคุกคามทางทหารที่สำคัญที่สุด และมีขีดความสามารถในการเริ่มสงครามเต็มรูปแบบได้

** ประวัติ**
นับตั้งแต่ได้มีการสร้างชาติโปแลนด์ขึ้นมาใหม่หลังจากสงครามโลกครั้งที่หนึ่งสิ้นสุด สาธารณรัฐโปแลนด์ที่สองต้องตกอยู่ท่ามกลางสงครามและความขัดแย้งกับประเทศเพื่อนบ้านเกือบทั้งหมด (สหภาพโซเวียต เยอรมนี ยูเครน ลิทัวเนีย และเชโกสโลวาเกีย) อย่างไรก็ตาม มีเพียงสองประเทศเท่านั้นที่ถูกพิจารณาว่าเป็นภัยคุกคามหลัก - เยอรมนีและสหภาพโซเวียต
ระหว่างช่วงคริสต์ทศวรรษ 1920-1930 ผู้นำของโปแลนด์มุ่งความสนใจไปยังการรับมือกับภัยคุกคามจากทางทิศตะวันออก ซึ่งเป็นความทรงจำจากสงครามโปแลนด์-โซเวียต ทั้งกองทัพโปแลนด์และรัฐบาลต่างก็เชื่อว่าสงครามกับสหภาพโซเวียตนั้นเป็นสิ่งที่หลีกเลี่ยงได้ และยังมีการเตรียมการเหนือกว่าการรับมือในกรณีที่เกิดความขัดแย้งกับเยอรมนี จนกระทั่งหลังจาก ค.ศ. 1935 เมื่อการโฆษณาชวนเชื่อต่อต้านเยอรมนีเริ่มเข้มข้นขึ้นในเยอรมนี นักวางแผนจึงได้หันมาร่างแผนการตะวันตกเพื่อรับมือกับภัยคุกคามจากทางตะวันตกที่เพิ่มมากขึ้น อย่างไรก็ตาม ที่มั่นและปราการตามแนวชายแดนตะวันออกของโปแลนด์ก็มีจำนวนมากกว่าในทางตะวันตกอยู่มาก

**ความขัดแย้งตามแนวชายแดนด้านตะวันออก**
แนวชายแดนโปแลนด์ที่ติดต่อกับสหภาพโซเวียตมีความยาวกว่า 1,412 กิโลเมตร ซึ่งเมื่อเทียบกับแนวชายแดนที่ติดกับเยอรมนีแล้ว มีความยาว 1,912 กิโลเมตร แต่แนวชายแดนทั้งสองด้านไม่มีปราการตามธรรมชาติเลย ทำให้การป้องกันเป็นไปด้วยความยากลำบาก
รัฐบาลโซเวียตฉีกสนธิสัญญาสันติภาพริกา ซึ่งลงนามในกรุงมอสโก เมื่อ ค.ศ. 1921 ในตอนต้นของคริสต์ทศวรรษ 1920 สหภาพโซเวียตได้ส่งกองโจรมาโจมตีหัวเมืองโปแลนด์ตามแนวชายแดนหลายครั้ง ซึ่งนำไปสู่การก่อตั้งกองกำลังป้องกันชายแดน การโจมตีดังกล่าวเกิดขึ้นตลอดทศวรรษ แต่เริ่มลดจำนวนลงเมื่อถึงคริสต์ทศวรรษ 1930 โดยเฉพาะอย่างยิ่ง หลังจากลงนามในสนธิสัญญาไม่รุกรานกันระหว่างโซเวียต-โปแลนด์ เมื่อ ค.ศ. 1932

**อ้างอิง**

**อ่านเพิ่ม**
Rajmund Szubański, Plan operacyjny "Wschód", Warszawa 1994, 83-11-08313-4- Stanisław Feret, Polska sztuka wojenna 1918-39, Warszawa 1972.- Stanley S.Seidner, Marshal Edward Śmigły-Rydz Rydz and the Defense of Poland, New York, 1978.

**แหล่งข้อมูลอื่น**
pl  Plan operacyjny "Wschód" discussed on a University of Warsaw forum
*pl  POLSKI PLAN OBRONNY ZACHÓD
*uk  Polish interbellum fortifications in Ukraine - present day photos date=2008-09-05 
หมวดหมู่:การทัพโปแลนด์
หมวดหมู่:แผนทางทหาร
เคยูแบนด์ (แก้ความกำกวม)

เคยูแบนด์ (KU Band) อาจหมายถึง- เคยูแบนด์ - แถบสเปกตรัมคลื่นแม่เหล็กไฟฟ้าในย่านความถี่ไมโครเวฟ- เคยูแบนด์ - วงดนตรีสากลของมหาวิทยาลัยเกษตรศาสตร์
แม็กนีโตสเฟียร์

ภาพวาดแสดงแม็กนีโตสเฟียร์ที่ช่วยป้องกันลมสุริยะ
แม็กนีโตสเฟียร์ (Magnetosphere) คือย่านที่มีแม่เหล็กกำลังสูงรอบ ๆ วัตถุทางดาราศาสตร์ โลกมีแม็กนีโตสเฟียร์ครอบอยู่รอบ ๆ เช่นเดียวกันกับดาวที่มีสนามแม่เหล็กอื่น ๆ ได้แก่ ดาวพุธ ดาวพฤหัสบดี ดาวเสาร์ ดาวยูเรนัส และ ดาวเนปจูน ดวงจันทร์แกนีมีดของดาวพฤหัสบดีก็มีสนามแม่เหล็กเช่นกัน แต่เป็นสนามที่มีกำลังอ่อนจนไม่สามารถป้องกันพลาสมาจากลมสุริยะได้ ส่วนดาวอังคารเป็นดาวที่มีสนามแม่เหล็กแบบเว้าแหว่งไม่ต่อเนื่อง คำว่า "แม็กนีโตสเฟียร์" นี้ยังสามารถใช้อธิบายถึงย่านรอบ ๆ วัตถุท้องฟ้าอื่นที่มีสนามแม่เหล็กรอบ ๆ ด้วย เช่น แม็กนีโตสเฟียร์ของพัลซาร์ เป็นต้น

**ดูเพิ่ม**
 สนามแม่เหล็กของโลก
หมวดหมู่:แม่เหล็กไฟฟ้า
หมวดหมู่:วิทยาศาสตร์ดาวเคราะห์
มาสค์ไรเดอร์ เดอะเฟิร์ส

มาสค์ไรเดอร์ เดอะเฟิร์ส (ชื่อต้นฉบับ: 仮面ライダー　ＴＨＥ　ＦＩＲＳＴ, Kamen Raidā Za Fāsuto?, Masked Rider THE FIRST) เป็นภาพยนตร์ที่สร้างใน ปี 2005 โดยนำ MASKED RIDER ภาคแรกซึ่งเป็นต้นฉบับมาปรับปรุง และนำมาฉายในวันที่ 5 ธันวาคม พ.ศ. 2548

**เรื่องย่อ**
ทาเคชิ ฮอนโก นักศึกษามหาวิทยาลัยผู้ใฝ่ฝันจะเป็นนักแข่งรถโมโตครอส ได้ถูกขบวนการลึกลับที่เรียกตัวเองว่า ช็อกเกอร์ ลักพาตัวไปผ่าตัดให้เป็นมนุษย์ดัดแปลงที่เรียกว่า Masked Rider 1 แต่ก่อนที่จะถูกล้างสมองเขาก็หนีออกมาได้ทัน แม้ว่าจะทั้งเกลียดทั้งกลัวความสามารถนั้น แต่เขาก็ได้ใช้มันเข้าต่อต้านขบวนการช็อกเกอร์ เพื่อช่วยเหลือมวลมนุษย์ ทางช็อคเกอร์เองก็ไม่อยู่เฉย ทิ้งไพ่ตายโดยการใช้มนุษย์ดัดแปลง ที่เหมือนกับฮอนโกทุกประการ เพื่อสังหารเขาเสียและให้ชื่อกับ ฮายาโตะ อิจิมอนจิ ผู้นี้ว่า Masked Rider 2 แต่ทุกอย่างกลับตาลปัตร ที่ทั้งคู่กลับเห็นใจกันและกันจนร่วมมือกันเข้าสู้กับศัตรู แต่ทว่าทางช็อคเกอร์เองก็ไม่ยอมแน่จึงได้ส่งมนุษย์ดัดแปลงตัวอื่น ๆ มาตามฆ่าทั้งสองอีกครั้ง

**ตัวละคร**
มาสค์ไรเดอร์ 1 / ฮอนโก ทาเคชิ
นักศึกษามหาวิทยาลัยผู้ใฝ่ฝันจะเป็นนักแข่งรถโมโตครอส ได้ถูกขบวนการลึกลับที่เรียกตัวเองว่า ช็อกเกอร์ ลักพาตัวไปผ่าตัดให้เป็นมนุษย์ดัดแปลงที่เรียว่า HOPPER 1 แต่ก่อนที่จะถูกล้างสมองเขาก็หนีออกมาได้ทัน แม้ว่าจะทั้งเกลียดทั้งกลัวความสามารถนั้น แต่เขาก็ได้ใช้มันเข้าต่อต้านขบวนการช็อกเกอร์ เพื่อช่วยเหลือมวลมนุษย์
มาสค์ไรเดอร์ 2 / อิจิมอนจิ ฮายาโตะ
HOPPER 2 มนุษย์ดัดแปลง ที่เหมือนกับฮอนโกทุกประการ ซึ่งถูกสร้างขึ้นเพื่อกำจัดฮอนโกแต่ทุกอย่างกลับตาลปัตรจนกลับใจมาจนร่วมมือกันเข้าสู้กับศัตรู

**ช็อกเกอร์**
ผู้นำสูงสุดของช็อกเกอร์
สไปเดอร์
ปีศาจของช็อคเกอร์ฆ่าคนด้วยวิธีการรับจ้างขับแท็กซี่ โดยไปรับเป้าหมายแล้วจึงกำจัด
แบ็ท
ปีศาจของซ็อคเกอร์เป็นผู้ที่รับสมาชิกเข้าองกรช็อกเกอร์ ด้วยวิธีการบังคบแล้วนำมาดัดแปลง ให้เป็นมนุษย์ดัดแปลง
คอบบร้า
ปีศาจของซ็อคเกอร์เดิมเป็นมนุษย์ที่ป่วยเป็นโรคที่รักษาไม่ได้ แต่ช็อกเกอร์ ก็ได้นำมาดัดแปลง ให้เป็นมนุษย์ดัดแปลงของช็อกเกอร์
สเนค
ปีศาจของซ็อคเกอร์เดิมเป็นมนุษย์ที่ป่วยเป็นโรคที่รักษาไม่ได้ แต่ช็อกเกอร์ก็ได้นำมาดัดแปลงให้เป็นมนุษย์ดัดแปลงของช็อกเกอร์ เหมือนคอบบร้า

**เพลงประกอบในภาพยนตร์**
เพลงเปิด- "Let's Go
Rider Kick" ร้องโดย Sheja
เพลงจบ- "Bright! our Future" ร้องโดย ISSA

**แหล่งข้อมูลอื่น**
  Official Kamen Rider THE FIRST website date=2007-06-11 
หมวดหมู่:ภาพยนตร์ที่ออกฉายในปี พ.ศ. 2548
FIRST
หมวดหมู่:ภาพยนตร์ญี่ปุ่น
หมวดหมู่:ภาพยนตร์ภาษาญี่ปุ่น
แคว้นลีกูเรีย

ลีกูเรีย (Liguria) หรือ ลีกือรียา (Ligûria) เป็นแคว้นหนึ่งในยี่สิบแคว้นของประเทศอิตาลี มีอาณาเขตส่วนใหญ่ติดต่อกับทะเล ตั้งอยู่ทางตะวันตกเฉียงเหนือของอิตาลี เป็นแคว้นที่มีพื้นที่น้อยที่สุดเป็นอันดับที่ 3 มีเมืองหลักชื่อเจนัว (เจโนวา) ลีกูเรียเป็นสถานที่ยอดนิยมของนักท่องเที่ยว เพราะมีชายหาดที่สวยงาม เมืองเล็ก ๆ ที่สวยงามและอาหารที่อร่อย

**ภูมิศาสตร์**
แคว้นลีกูเรียมีอาณาเขตติดต่อกับแคว้นพรอว็องซาลป์-โกตดาซูร์ของประเทศฝรั่งเศสทางทิศตะวันตก ติดต่อกับแคว้นปีเยมอนเตทางทิศเหนือ ติดต่อกับแคว้นเอมีเลีย-โรมัญญาและแคว้นตอสคานาทางทิศตะวันออก และติดต่อกับทะเลลิกูเรียนทางทิศใต้ รูปร่างของแคว้นมีลักษณะเป็นริ้วแคบยาว กว้างประมาณ 7–35 กิโลเมตร และยาว 240 กิโลเมตร ล้อมรอบด้วยทะเล เทือกเขาแอลป์ และเทือกเขาแอเพนไนน์ แคว้นมีพื้นที่ทั้งหมด 5,416.03 ตารางกิโลเมตร โดยลักษณะภูมิประเทศแบ่งออกเป็นภูเขา 3,524.08 ตารางกิโลเมตร และเนินเขา 891.95 ตารางกิโลเมตร อาณาเขตครึ่งหนึ่งติดกับทะเลลิกูเรียน 
ไฟล์:Riomaggiore01 2007-03-31.jpg|thumb|left|250px|หมู่บ้านรีโยมัจโจเรบริเวณชิงเควแตร์เร
ส่วนลักษณะภูมิอากาศ แคว้นลีกูเรียมีอากาศไม่รุนแรงมาก โดยมีอุณหภูมิประมาณ 7–10 องศาเซลเซียสในฤดูหนาว และมีอุณหภูมิ 25–28 องศาเซลเซียสในฤดูร้อน ซึ่งทำให้สามารถมาท่องเที่ยวได้อย่างสบายใจแม้จะอยู่ในช่วงกลางฤดูหนาวก็ตาม ส่วนปริมาณน้ำฝน สำหรับเมืองเจนัวมีปริมาณน้ำฝนมากกว่า 2,000 มิลลิเมตรต่อปี ส่วนพื้นที่อื่น ๆ มีปริมาณน้ำฝนที่ปกติสำหรับภูมิอากาศแบบเมดิเตอร์เรเนียน คือประมาณ 500–800 มิลลิเมตรต่อปี
ถึงแม้ว่าแคว้นลีกูเรียจะมีความหนาแน่นของประชากรค่อนข้างมาก แต่ก็มีพื้นที่ป่าปกคลุมกว่าครึ่งของพื้นที่ทั้งแคว้น โดยเป็นพื้นที่สงวนทางธรรมชาติถึงร้อยละ 12 ของทั้งพื้นที่ แบ่งเป็นอุทยานขนาดใหญ่ 6 แห่ง อุทยานขนาดเล็ก 2 แห่ง และพื้นที่ป่าสงวน 3 แห่ง

**การแบ่งเขตการปกครอง**
แคว้นลีกูเรียแบ่งเขตการปกครองออกเป็น 4 จังหวัด
แผนที่แสดงจังหวัดในแคว้นลีกูเรีย

**อ้างอิง**

**แหล่งข้อมูลอื่น**
  วิกิพีเดียภาษาลีกูเรีย-  เว็บไซด์อย่างเป็นทางการของแคว้นลีกูเรีย -  แผนที่แคว้นลีกูเรีย date=2006-06-23 -  สนามบินเจนัว date=2007-03-10  

ลีกูเรีย
ทรูโฟร์ยู

ทรูโฟร์ยู (True4U) เป็นช่องโทรทัศน์ซึ่งผลิตโดย บริษัท ทรูวิชันส์ จำกัด (มหาชน) นำเสนอรายการประเภทข่าวสาร ภาพยนตร์ บันเทิงและกีฬา รวมถึงเนื้อหาจากทรูวิชันส์บางส่วน แพร่ภาพผ่านโครงข่ายโทรทัศน์ภาคพื้นดินระบบดิจิทัล โทรทัศน์ผ่านดาวเทียม และโทรทัศน์ผ่านสายเคเบิล ทางช่องหมายเลข 24

**ประวัติ**
ทรูโฟร์ยู เปิดตัวครั้งแรกในปี พ.ศ. 2541 ในฐานะ ช็อปปิงแอตโฮม ถูกเผยแพร่บนแพลตฟอร์ม ซึ่งเป็นสถานีโทรทัศน์ช้อปปิ้งโดยยูบีซี ต่อมาในปี พ.ศ. 2548 สำนักงานส่งเสริมวิสาหกิจขนาดกลางและขนาดย่อม (สสว.) กระทรวงอุตสาหกรรม ได้เช่าช่องดังกล่าว พร้อมทั้งจ้างให้ยูบีซีผลิตเนื้อหาของตนเองและเปลี่ยนชื่อเป็น ช่องเอสเอ็มอีช็อป (SMEs Shop Channel) ในปี พ.ศ. 2552 บริษัท ทีวี ไดเร็ค จำกัด (มหาชน) ได้เช่าต่อช่องดังกล่าวและผลิตเนื้อหาด้วยตนเองโดยตั้งชื่อว่า ช็อปปิงเน็ตเวิร์ก (Shopping Network)
ในวันที่ 16 กรกฎาคม พ.ศ. 2555 ทรูวิชั่นส์เปิดตัวช่องใหม่ที่เปลี่ยนชื่อเป็น "ทรูเท็น" (true 10) ออกอากาศบนแพลตฟอร์มต่าง ๆ พร้อมทั้งนำเนื้อหาบางส่วนของ รายการประเภท สาระ บันเทิง และกีฬา ซึ่งเป็นลิขสิทธิ์ของทรูวิชันส์ มาแพร่ภาพตลอด 24 ชั่วโมง 
ในเดือนธันวาคม พ.ศ. 2556 บริษัท ทรู ดีทีที จำกัด ได้รับใบอนุญาตในการประกอบกิจการออกอากาศโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดรายการทั่วไป ความละเอียดมาตรฐาน
วันที่ 31 มีนาคม พ.ศ. 2557 ทรูเท็น ได้ยุติการออกอากาศเพื่อเตรียมสำหรับการออกอากาศโทรทัศน์ภาคพื้นดินระบบดิจิทัล และทรูโฟร์ยูได้เริ่มทดลองออกอากาศโทรทัศน์ภาคพื้นดินระบบดิจิทัลในเดือนเมษายนปีเดียวกัน และเปิดตัวอย่างเป็นทางการในวันที่ 22 เมษายนปีเดียวกัน

**การปรับเปลี่ยนผังรายการ พ.ศ. 2564**
ในปี พ.ศ. 2564 ทรูโฟร์ยูได้ปรับเปลี่ยนผังรายการ โดยนำภาพยนตร์ออกอากาศต่อเนื่องหลายช่วงเวลาตลอดทั้งวัน ส่งผลให้ในสัปดาห์ 22-28 มีนาคม พ.ศ. 2564 ช่องทรูโฟร์ยูติด 10 อันดับช่องโทรทัศน์ที่มีความนิยมสูงสุดเป็นครั้งแรก และความนิยมเฉลี่ยของช่องเพิ่มขึ้นจากอันดับที่ 13 (เรทติ้ง 0.091) ในปี พ.ศ. 2563 เป็นอันดับที่ 10 (เรทติ้ง 0.185) ในปี พ.ศ. 2564

**ดูเพิ่ม**
 ทีเอ็นเอ็น ช่อง 16- รายนามผู้ประกาศข่าวและผู้รายงานข่าว สถานีโทรทัศน์ ทีเอ็นเอ็น ช่อง 16- รายชื่อละครโทรทัศน์ทางสถานีโทรทัศน์ช่องทรูโฟร์ยู

**อ้างอิง**
หมวดหมู่:สถานีโทรทัศน์
หมวดหมู่:ทรูวิชั่นส์
หมวดหมู่:โทรทัศน์ระบบดิจิทัลในประเทศไทย
หมวดหมู่:รายการโทรทัศน์ช่องทรูโฟร์ยู
หมวดหมู่:สถานีโทรทัศน์ที่เริ่มออกอากาศในปี พ.ศ. 2555
โยโกฮามะแลนด์มาร์กทาวเวอร์

โยโกฮามะแลนด์มาร์กทาวเวอร์ (Yokohama Randomāku Tawā) เป็นอาคารที่สูงเป็นอันดับสอง และโครงสร้างที่สูงเป็นอันดับ 4 ของประเทศญี่ปุ่น โดยมีความสูง abbr=off จนกระทั่งอาคารผู้โดยสารอาเบโนบาชิแซงความสูงใน ค.ศ. 2012 อาคารนี้ตั้งอยู่ในย่านมินาโตมิไร 21 เมืองโยโกฮามะ ถัดจากพิพิธภัณฑ์ศิลปะโยโกฮามะ
ในชั้น 69 มีหอดูดาว สวนลอยฟ้า และสามารถเห็นตัวเมืองรอบ 360 องศา และภูเขาฟูจิในช่วงที่ท้องฟ้าโล่ง อาคารนี้มีลิฟต์ที่เร็วเป็นอันดับสองของโลก (ติดตั้งโดยมิตซูบิชิ อีเล็คทริค) โดยมีความเร็วสูงสุด abbr=off (abbr=off) ทำให้ใช้เวลาขึ้นไปถึงชั้น 69 ภายในเวลาประมาณ 40 วินาที แต่ต่อมาถูกแซงโดยลิฟต์ของไทเป 101 (60.6 กม./ช., 37.7 ไมล์/ช.) ใน ค.ศ. 2004

**อ้างอิง**

**แหล่งข้อมูลอื่น**
  The Landmark Tower official site date=2011-10-11 - 64891750
หมวดหมู่:โรงแรมญี่ปุ่น
หมวดหมู่:ตึกระฟ้าในประเทศญี่ปุ่น
หมวดหมู่:สิ่งก่อสร้างในโยโกฮามะ
เอโดะ

เอโดะ ( แปลว่า "ปากอ่าว" หรือ "ชะวากทะเล") เป็นชื่อเดิมของโตเกียว เป็นฐานแห่งอำนาจสำหรับรัฐบาลเอโดะ ซึ่งปกครองญี่ปุ่นตั้งแต่ปี ค.ศ. 1603 ถึง 1868 ในช่วงเวลานี้ เอโดะกลายเป็นหนึ่งในเมืองที่ใหญ่ที่สุดในโลกและเป็นที่ตั้งของวัฒนธรรมเมืองที่มีศูนย์กลางอยู่ที่แนวคิดของ "โลกลอย"

**ประวัติศาสตร์**
จากการก่อตั้ง โทกูงาวะ บากูฟุ ที่ เอโดะ ทำให้เมืองนี้กลายเป็นเมืองหลวงโดยแท้จริงและเป็นศูนย์กลางของอำนาจทางการเมืองแม้ว่า เกียวโต จะยังคงเป็นเมืองหลวงอย่างเป็นทางการของประเทศ. เอโดะเติบโตขึ้นจากหมู่บ้านชาวประมงเล็ก ๆ ที่ไม่ค่อยมีคนรู้จักเมื่อปี ค.ศ. 1457 เป็นเมืองใหญ่ที่สุดในโลกโดยมีประชากรประมาณ 1,000,000 คนในปี ค.ศ. 1721.
เอโดะถูกไฟไหม้อย่างหนักหลายครั้งด้วย ไฟไหม้ครั้งใหญ่ปีไมเรกิ ในปี ค.ศ. 1657 ซึ่งเป็นหายนะที่ร้ายแรงที่สุด. ประมาณ 100,000 คนเสียชีวิตในกองไฟ ในช่วงสมัยเอโดะมีการเกิดเพลิงไหม้ประมาณ 100 ครั้งส่วนใหญ่เกิดขึ้นโดยบังเอิญและมักเพิ่มขึ้นอย่างรวดเร็วและแพร่กระจายผ่านย่านที่อยู่อาศัยของเรือนแถวไม้ซึ่งถูกเผาด้วยถ่านไฟ ระหว่างปี ค.ศ. 1600 และ ค.ศ. 1945 เอโดะ/โตเกียวถูกปรับระดับทุก ๆ 25-50 ปีโดยการเกิด เพลิงไหม้ แผ่นดินไหวหรือสงคราม
ในปี 1868 เมื่อรัฐบาลโชกุนมาถึงจุดจบเมืองก็ถูกเปลี่ยนชื่อเป็น โตเกียว ("เมืองหลวงตะวันออก"). จักรพรรดิย้ายที่ประทับของพระองค์ไปยังโตเกียวทำให้เมืองเป็นเมืองหลวงอย่างเป็นทางการของญี่ปุ่น:- เคโอ ที่ 4: ในวันที่ 17 เดือน 7 (3 กันยายน 1868) เอโดะถูกเปลี่ยนชื่อเป็น โตเกียว- เคโอที่ 4: ในวันที่ 27 เดือน 8 (12 ตุลาคม 1868), จักรพรรดิเมจิ ประกอบพิธีราชาภิเษกใน ชิชินเด็น ในเกียวโต- เคโอที่ 4: ในวันที่ 8 เดือนที่ 9 (23 ตุลาคม 1868), ศักราช ได้ถูกเปลี่ยนอย่างเป็นทางการจาก เคโอ เป็น เมจิ และได้รับการนิรโทษกรรมทั่วไป- เมจิ ที่ 2: ในวันที่ 23 เดือน 10 (1868) จักรพรรดิไปโตเกียวและ ปราสาทเอโดะ กลายเป็นพระราชวังหลวง

**อ้างอิง**

หมวดหมู่:ยุคเอโดะ
หมวดหมู่:เมืองในอดีต
ซากิ

ซากิ สามารถหมายถึง- เฮกเตอร์ ฮุก มุนโร - นักเขียนชาวสหราชอาณาจักร ที่ใช้นามปากกาว่า "ซากิ" (Saki)- ซากิ ฟุคุดะ - นักร้องและนักแสดงชาวญี่ปุ่น- ซากิ (การ์ตูนญี่ปุ่น) - การ์ตูนญี่ปุ่น- มิยานากะ ซากิ - ตัวละครจากการ์ตูนเรื่อง ซากิ- โมริมิ ซากิ - ตัวละครจากการ์ตูนเรื่อง สวนอีเดนแห่งตะวันออก- คิจิมะ ซากิ - ตัวละครจากการ์ตูนเรื่อง ฮายาเตะ พ่อบ้านประจัญบาน- ฮานาจิมะ ซากิ - ตัวละครจากการ์ตูนเรื่อง เสน่ห์สาวข้าวปั้น
แม่แบบ:เหตุการณ์ปัจจุบัน/2552 กรกฎาคม 13

* รัฐบาลพม่าประกาศจะปล่อยตัวนักโทษทางการเมืองโดยไม่เจาะจงจำนวน เพื่อให้นักโทษเหล่านั้นสามารถเข้าร่วมในการเลือกตั้งในปีหน้าได้  (บีบีซี)  (บางกอกโพสต์)  (รอยเตอร์)- สหราชอาณาจักรงดการขายอาวุธบางประการให้กับอิสราเอล หลังจากความขัดแย้งในฉนวนกาซา  (เดอะ ไทมส์)  (Haaretz)- ตำรวจจีนในเมืองอุรุมชี ยิงผู้ต้องสงสัยพกอาวุธเสียชีวิต 2 คน และบาดเจ็บ 1 คน ซึ่งทั้งหมดมีเชื้อสายอุยกูร์  (บีบีซี)  (เอพีผ่านทางกูเกิลนิวส์)  (ซินหัว)  (ไชนาเดย์ลี)- ประธานาธิบดีรัสเซีย ดมิทรี เมดเวเดฟ เดินทางเยือนดินแดนเซาท์ออสซีเซียเป็นครั้งแรก  (RIA Novosti)  (บางกอกโพสต์)
}
ฟาโรห์ ตอยยีบี

ฟาโรห์ ตอยยีบี  นักดนตรีและนักแต่งเพลง อดีตสมาชิกวงร็อคเคสตร้าและวงเพื่อน ในตำแหน่งกีตาร์

**ประวัติ**
ฟาโรห์เกิดในครอบครัวนักดนตรี มีพี่ชายชื่อ ฟารุก ตอยยีบี และมานูเอล ตอยยีบี (ปัจจุบันใช้ชื่อในการแสดงว่า มานูเอล เพรสลี่ย์) เริ่มหัดเล่นกีตาร์ด้วยตัวเองเมื่ออายุ 13 ปี โดยมีพี่ชายคอยแนะนำ  โดยชื่นชอบเพลงของวง เดอะบีทเทิลส์ เป็นพิเศษ และเริ่มตั้งวงดนตรีสมัครเล่นกับเพื่อน ๆ ใช้ชื่อวงว่า "ศรีโรจน์" ตามชื่อค่ายมวยศรีโรจน์ ผู้ให้การสนับสนุน  เมื่อชำนาญขึ้นจึงเริ่มรับงานแสดงตามไนท์คลับ แถบถนนเพชรบุรีตัดใหม่ ในยุคทศวรรษ 1970 จากนั้นได้เข้าร่วมวง 4+1 กับพี่ชายทั้งสองคน เล่นประจำที่ไนท์คลับไทยเฮฟเว่น ถนนเพชรบุรีตัดใหม่

**วงการบันเทิง**
ในช่วงสงครามเวียดนาม ฟาโรห์ได้ออกตระเวนเล่นดนตรีตามค่ายทหารในจังหวัดอุบลราชธานี อุดรธานี นครราชสีมา จากนั้นได้ร่วมกับวงเพรสซิเดนท์  เล่นดนตรีในแถบพัทยาและกรุงเทพมหานคร  ต่อมาได้ร่วมงานกับชัชชัย สุขขาวดี ภาสกร หุตะวนิช และธรรมนูญ หะยีสาและ ในชื่อวงร็อคเคสตร้า เล่นประจำอยู่ที่ออสการ์คลับ โรงแรมชวลิต (ปัจจุบัน คือ โรงแรมแอมบาสซาเดอร์)  และโรงแรมโนราห์ โรงแรมสุคนธา อำเภอหาดใหญ่ จังหวัดสงขลา จากนั้นได้เข้าร่วมกับวงโอดิสซีย์ เล่นประจำที่ไนท์คลับ เดอะ ดิสก์ ถนนราชดำเนิน
ในปี พ.ศ. 2527 ฟาโรห์ได้เข้าร่วมกับวงเพื่อน ในสังกัดนิธิทัศน์โปรโมชั่น มีผลงานเพลงไทยที่มีชื่อเสียงคือ เพลง "ว้าเหว่" ต่อมาเมื่อวงเพื่อนมีการเปลี่ยนแปลงสมาชิก จึงได้แยกออกมาตั้งวง "น้ำใจ" ร่วมกับโชคดี พักภู่ ดนัย ทวีโภค และผดลเดช บุนนาค ในสังกัด แกรมมี่ เอนเตอร์เทนเมนต์  และหลังจากนั้นก็มีอัลบั้มเดี่ยวเพลงไทยของตัวเองในชื่อชุด ฟาโรห์ 1 กับนิธิทัศน์โปรโมชั่น  มีผลงานเพลงไทยที่มีชื่อเสียงคือเพลง "หัวใจชา" ซึ่งเป็นการนำเพลงของดาวใจ ไพจิตรมาขับร้องใหม่ในแบบสตริง นอกจากนั้นยังทำธุรกิจส่วนตัวเกี่ยวกับค้าขายที่ดินและหินอ่อน รวมทั้งกิจการดูแลรถยนต์ครบวงจรอีกด้วย
ในช่วงหลังของชีวิต ฟาโรห์ ตอยยีบีมีผลงานการแสดงดนตรีอย่างสม่ำเสมอ ในแนวเพลงสากลยุค 1960-70 โดยเฉพาะเพลงของ เดอะบีทเทิลส์ และพำนักอยู่ที่จังหวัดเชียงใหม่  
บุตรสาวคนเล็กของฟาโรห์ ตอยยีบีคือเมลดา ตอยยีบี หรือเมเม่ นักร้องเยาวชนผู้เคยได้รับตำแหน่งชนะเลิศ Barbie singing contest season 4  รุ่นอายุ 5-8 ปีในปี พ.ศ. 2553 และยังเป็นผู้เข้าประกวด The Voice Kids Thailand Season 1
ฟาโรห์ ตอยยีบีถึงแก่กรรมเมื่อวันศุกร์ที่ 2 สิงหาคม พ.ศ. 2567 เวลา 11.10 น. ด้วยอาการไทรอยด์เป็นพิษขั้นรุนแรงเฉียบพลัน ที่จังหวัดเชียงใหม่

**อ้างอิง**
หมวดหมู่:นักร้องชายชาวไทย
หมวดหมู่:นักกีตาร์ชาวไทย
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:มุสลิมชาวไทย
หมวดหมู่:บุคคลที่เกิดในปี พ.ศ. 2492
หมวดหมู่:บุคคลที่เสียชีวิตในปี พ.ศ. 2567
อุปสรรค (แก้ความกำกวม)

คำสำคัญ "อุปสรรค" อุปะสัก, อุบปะสัก สามารถหมายถึง- อุปสรรค - เครื่องขัดข้อง, ความขัดข้อง, เครื่องขัดขวาง.- คำอุปสรรค - คำสำหรับใช้เติมข้างหน้าคำนามหรือคำกริยาที่เป็นรูปคำบาลีหรือสันสกฤต ให้มีความหมายแผกเพี้ยนไปจากเดิม หรือมีความหมายตรงข้ามกับความหมายเดิม เป็นต้น และถือเป็นคำเดียวกับคำนามหรือคำกริยานั้น เพราะตามปรกติจะไม่ใช้ตามลำพัง เช่น วัฒน์ = เจริญ, อภิวัฒน์ = เจริญยิ่ง; ปักษ์ = ฝ่าย, ปฏิปักษ์ = ฝ่ายตรงข้าม, ข้าศึก, ศัตรู
ปัจจัย

คำสำคัญ "ปัจจัย" สามารถหมายถึง- เหตุอันเป็นทางให้เกิดผล, หนทาง, เช่น การศึกษาเป็นปัจจัย ให้เกิดความรู้ความสามารถ- องค์ประกอบ - องค์ประกอบ, ส่วนประกอบ, เช่น ปัจจัยในการผลิต- จตุปัจจัย หรือ ปัจจัยสี่ - เครื่องอาศัยเลี้ยงชีวิตของบรรพชิตในพระพุทธศาสนา 4 อย่าง คือ จีวร (ผ้านุ่งห่ม) บิณฑบาต (อาหาร) เสนาสนะ (ที่อยู่) คิลานเภสัช (ยา), โดยปริยายหมายถึงเงินตราก็ได้ (มักใช้แก่ภิกษุสามเณร)- ปัจจัย (ไวยากรณ์) - ส่วนเติมท้ายธาตุหรือศัพท์เพื่อแสดงความหมายเป็นต้น
*ตัวแปรที่มีอิทธิพลต่อความต้องการซึ่งแบ่งปัจจัยทั้งภายในและภายนอก ซึ่งมีความสำคัญเหนือการตอบสนองของแต่ละบุคคลที่มีวัตถุและสถานการณ์ที่เกี่ยวข้องสัมพันธ์กัน
โปรแกรมเสริม

โปรแกรมเสริม ในความหมายทางคอมพิวเตอร์ หมายถึงโปรแกรมที่เสริมฟังก์ชันการทำงานให้กับโปรแกรมอื่น ให้สามารถใช้งานได้หลากหลายหรือมีประสิทธิภาพมากขึ้น

**วัตถุประสงค์**
เหตุผลของการมีโปรแกรมเสริมหรือปลั๊กอินนั้นคือ- เพิ่มความสามารถให้กับโปรแกรม- เพื่อลดขนาดของโปรแกรม- เพื่อให้นักพัฒนาจากภายนอกสามารถเพิ่มความสามารถแก่โปรแกรมผ่านปลั๊กอิน

**อ้างอิง**
หมวดหมู่:ซอฟต์แวร์
หมวดหมู่:ส่วนต่อประสานโปรแกรมประยุกต์
ชาวออสโตรกอท

โมเสกเป็นภาพของพระเจ้าธีโอดอริคมหาราชภายในชาเปลในบาซิลิกาซานอพอลลินาเรนูโอโว
ออสโตรกอท (Ostrogoths, Ostrogothi, Austrogothi) เป็นสาขาหนึ่งของกลุ่มชาติพันธ์กอทซึ่งเป็นสาขาของชนเจอร์มานิคตะวันออกที่มีบทบาทสำคัญในทางการเมืองในตอนปลายจักรวรรดิโรมัน อีกสาขาหนึ่งคือชาววิซิกอท
ชนออสโตรกอทก่อตั้งรัฐในกรุงโรมในอิตาลีและคาบสมุทรบอลข่านอยู่ชั่วระยะหนึ่ง และในช่วงนั้นก็รวมส่วนใหญ่ของฮิสเปเนีย และตอนใต้ของกอล ออสโตรกอทรุ่งเรืองที่สุดในรัชสมัยของพระเจ้าธีโอดอริคมหาราชในต้นคริสต์ศตวรรษที่ 6 แต่เมื่อมาถึงกลางคริสต์ศตวรรษ ออสโตรกอทก็ถูกพิชิตโดยโรมในสงครามกอทิก (ค.ศ. 535–554) ซึ่งสร้างความเสียหายอย่างใหญ่หลวงให้แก่อิตาลี

**อ้างอิง**
Amory, Patrick. People and Identity in Ostrogothic Italy, 489–554. Cambridge: Cambridge University Press, 2003. ISBN 0-52152-635-3.
*Burns, Thomas S. A History of the Ostrogoths. Bloomington: Indiana University Press, 1984. ISBN 0-253-32831-4.
*Norman Cantor.  The Civilization of the Middle Ages. Harper Perennial. ISBN 0-06-092553-1.
*Peter Heather. The Goths. Oxford: Blackwell Publishers, 1996.
*Heather, Peter. "Theoderic, king of the Goths." Early Medieval Europe, Volume 4, Issue 2 (Sep., 1995), pp. 145–173.
*Mierow, Charles Christopher (translator).   The Gothic History of Jordanes. In English Version with an Introduction and a Commentary. 1915. Reprinted by Evolution Publishing, 2006. ISBN 1-889758-77-9.
*John Michael Wallace-Hadrill. The Barbarian West, 400–1000. 3rd ed. London: Hutchison, 1967. 
*Wolfram, Herwig. History of the Goths. Thomas J. Dunlap, trans. Berkeley: University of California Press, 1988.
หมวดหมู่:กลุ่มชาติพันธุ์ในประเทศอิตาลี
หมวดหมู่:กลุ่มชาติพันธุ์ในประเทศสเปน
หมวดหมู่:กลุ่มชาติพันธุ์ในประเทศเยอรมนี
หมวดหมู่:กลุ่มชาติพันธุ์ในยุโรป
แอตแลนติกเรเคิดส์

แอตแลนติกเรเคิดส์ (Atlantic Records) เป็นเครื่องหมายการค้าในการบันทึกเสียงที่ยังเหลือในปัจจุบัน และ เป็นค่ายเพลงในเครือ วอร์เนอร์มิวสิกกรุ๊ป ก่อตั้งเมื่อเดือนตุลาคม พ.ศ. 2490 โดย อาเหม็ด เออร์เตกัน และ เฮิร์บ อัมราสัน ที่ลอสแอนเจลิส รัฐแคลิฟอร์เนีย ประเทศสหรัฐอเมริกา กว่า 20 ปีแรกของการดำเนินงาน แอตแลนติกเรเคิดส์ได้รับชื่อเสียงและถูกบันทึกในป้ายอเมริกาว่าเป็นผู้เชี่ยวชาญทางด้านดนตรีแจ๊ส, อาร์แอนด์บี และการบันทึกจิตวิญญาณโดยนักดนตรีชาวแอฟริกัน-อเมริกันรวมทั้ง อารีทา แฟรงคลิน, เรย์ ชาลส์, วิลสัน พิกเกต, แซมและเดฟ, รูธ บราวน์ และโอทิส เรดดิง
แอตแลนติกเรเคิดส์มีตำแหน่งที่ต้องได้รับการปรับปรุงอย่างมาก โดยเสนอข้อตกลงกับสแตกซ์เรเคิดส์ในปีพ.ศ. 2510 แอตแลนติกเรเคิดส์ได้กลายเป็นบริษัทในเครือของวอร์เนอร์บราเธอร์สเซเว่นอาร์ท และในตอนนี้กลุ่มดนตรีวอร์เนอร์ได้เพิ่มดนตรีร็อกและเพลงป็อปกับวงดนตรี เช่น เลด เซพเพลิน และ เยส
ในปีพ.ศ. 2547 แอตแลนติกเรเคิดส์และค่ายเพลงพี่น้องอย่างอิเล็กตราเรเคิดส์ได้รวมค่ายเข้ากับแอตแลนติกเรเคิดส์กรุ๊ป
ปัจจุบันเคร็ก คลแมนเป็นประธานบริหารค่ายเพลงแอตแลนติกเรเคิดส์แทนอาเหม็ด เออร์เตกัน ที่ถึงแก่กรรมเมื่อวันที่ 14 ธันวาคม พ.ศ. 2549 (อายุ 83 ปี)

**ศิลปินในค่าย**
ปัจจุบันแอตแลนติกเรเคิดส์มีศิลปินมากมายภายในสังกัด อาทิ บรูโน มาส์, ชาร์ลี เอ็กซ์ซีเอ็กซ์, ชาร์ลี พูท, โคลด์เพลย์, เดวิด เกตตา, เอ็ด ชีแรน, โฟล ไรเดอ, เจสัน มแรซ, คาร์ดิ บี, เบน แพลตต์, เคห์ลานี และโรเซ เป็นต้น

**แหล่งข้อมูล**
หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2490
ลอมบาร์ด

ไฟล์:Iron Crown.JPG|thumb|280px|right| มงกุฎเหล็กแห่งลอมบาร์ดี
right
ลอมบาร์ด หรือ ลังโกบาร์ด หรือ ลองโกบาร์ด (Lombards หรือ Langobards หรือ Longobards, Langobardi) เป็นสาขาหนึ่งของกลุ่มชาติพันธุ์เจอร์มานิคที่เดิมมาจากยุโรปเหนือและมาตั้งถิ่นฐานอยู่ที่ลุ่มแม่น้ำดานูบ จากบริเวณนั้นลอมบาร์ดก็เข้ารุกรานจักรวรรดิไบแซนไทน์ในคาบสมุทธอิตาลีในปี ค.ศ. 568 ภายใต้การนำของอัลบอยน์ ลอมบาร์ดก่อตั้งราชอาณาจักรอิตาลีที่รุ่งเรืองมาจนถึงปี ค.ศ. 774 เมื่อถูกพิชิตโดยแฟรงค์

**อ้างอิง**

**ดูเพิ่ม**
ราชอาณาจักรแห่งชนลอมบาร์ด
หมวดหมู่:กลุ่มชาติพันธุ์ในประเทศอิตาลี
หมวดหมู่:ลอมบาร์ด
ชาวแวนดัล

ไฟล์:Heinrich_Leutemann,_Plünderung_Roms_durch_die_Vandalen_(c._1860–1880).jpg|thumb|280px|การโจมตีกรุงโรม โดยไฮน์ริช ลอยเตอมันน์ ราว ค.ศ. 1860–ค.ศ. 1880
ไฟล์:Europa_Germanen_50_n_Chr.svg|thumb|right|280px|กลุ่มชนเจอร์แมนิกในกลางคริสต์ศตวรรษที่ 1 แวนดัล/ลูกีอี สีเขียวในบริเวณโปแลนด์ปัจจุบัน
แวนดัล (Vandals) เป็นสาขาหนึ่งของกลุ่มชาติพันธุ์เจอร์แมนิกตะวันออกที่เข้ามามีบทบาทในตอนปลายสมัยจักรวรรดิโรมัน ระหว่างคริสต์ศตวรรษที่ 5 กษัตริย์ชาวกอทพระเจ้าธีโอดอริคมหาราชพระเจ้าแผ่นดินของชาวออสโตรกอทและผู้สำเร็จราชการของชาววิซิกอทเป็นพันธมิตรของแวนดัลโดยการสมรส และเป็นพันธมิตรกับเบอร์กันดีและแฟรงก์ภายใต้การปกครองของโคลวิสที่ 1
แวนดัลอาจจะมีชื่อเสียงจากการโจมตีกรุงโรม (Sack of Rome) ในปี ค.ศ. 455 แม้ว่าการทำลายจะไม่มากไปการทำลายเมืองอื่นที่เกิดขึ้น แต่วัฒนธรรมยุโรปนำการทำลายของชาวแวนดัลไปเชื่อมโยงกับการทำลายอย่างรุนแรงไม่สมเหตุสมผล ในคำว่า "Vandalism" ที่ยังคงใช้อยู่จนทุกวันนี้

**ที่มา**
นักโบราณคดีและนักประวัติศาสตร์เชื่อว่าแวนดัลมีความเกี่ยวข้องกับอารยธรรมปแชวอสก์ (Przeworsk culture) และอาจจะมีความเกี่ยวข้องกับกลุ่มอื่นที่อาจจะเป็น กลุ่มผสมระหว่างสลาฟ กับเจอร์แมนิก ลูกีอี (Lugii) ที่นักเขียนโรมันกล่าวว่าตั้งถิ่นฐานอยู่ในบริเวณเดียวกัน นักวิชาการบางท่านเชื่อว่าลูกีอีอาจจะเป็นชื่อเดิมของแวนดัล หรือแวนดัลอาจจะเป็นส่วนหนึ่งของสหพันธ์ลีกูเรียที่ประกอบด้วยชนเจอร์แมนิกและชนสลาฟ นักประวัติศาสตร์โรมันจอร์เดนส์ (Jordanes) กล่าวว่าแวนดัลเป็นกลุ่มชนที่พูดภาษากอทิก และการศึกษาศัพท์มูลวิทยาสนับสนุนความคิดที่ว่าภาษาแวนดัลมีความเกี่ยวข้องกับภาษากอทิก ผู้ที่เป็นเจ้าของอารยธรรมปแชวอสก์ (อาจจะเป็นลูกีอี) มีประเพณีการเผาศพ ประเพณีการเผาศพเป็นประเพณีของชนกลุ่มปรัสเซียบอลติก แต่ชนปรัสเซียใช้ทั้งการเผาศพและการฝังศพ เมื่อโรมันกล่าวถึงลูกีอีซึ่งอาจจะเป็นอารยธรรมปแชวอสก์ที่สืบไปได้ถึงบริเวณที่เป็นที่ลุ่ม
จากการศึกษาที่มาของชื่อทางภูมิศาสตร์ทำให้เชื่อว่าแวนดัลอาจจะมาจากนอร์เวย์ ("Hallingdal"), สวีเดน ("Vendel") หรือ เดนมาร์ก ("Vendsyssel") และสรุปกันว่าแวนดัลข้ามทะเลบอลติกไปยังบริเวณที่เป็นโปแลนด์ปัจจุบันราวสองร้อยปีก่อนคริสต์ศตวรรษ และไปตั้งถิ่นฐานอยู่ในไซลีเชียตั้งแต่ราว 120 ก่อนคริสต์ศตวรรษ และตามทฤษฎีนี้แวนดัลก็มีความเกี่ยวข้องกับอารยธรรมปแชวอสก์ เพราะอารยธรรมวีลบาร์คของกอทดูเหมือนจะมาแทนสาขาหนึ่งของอารยธรรมปแชวอสก์
นักประพันธ์ยุคกลางใช้คำว่า "แวนดัล" ในการกล่าวถึงกลุ่มชนสลาฟบางกลุ่มที่รวมทั้งเวนด์, ซอร์บ หรือโพลAnnales Alamannici, 795 ad

**อ้างอิง**
หมวดหมู่:กลุ่มชาติพันธุ์ในประเทศอิตาลี
แวนดัล